Tteokguk

Ang tteokguk 

  () ay isang tradisyonal na putaheng Koreano na kinakain tuwing pagdiriwang ng Bagong Taon ng mga Koreano. Binubuo itong ulam ng sabaw o sopas (guk) na may mga hiniwang kakanin (tteok). May tradisyon sa Timog Korea na kinakain ang tteokguk sa pinaka-unang araw ng Bagong Taon dahil pinaniniwalaang nagbibigay ito ng kapalaran o suwerte sa buong taon at makakakuha din ng isang karagdagang sal (isang taon ng buhay). Kadalasang sinasahugan ito ng mga ginayat na itlog, hinulom na karne, gim (), Tteokguk at Doosan Encyclopedia at langis ng linga (). 

 Kasaysayan 
Hindi alam ang pinagmulan ng pagkakain ng tteokguk tuwing Bagong Taon. Subalit ibinanggit ang tteokguk sa ika-19 na siglong aklat ng mga kaugalian, Dongguksesigi (), na siyang nagsasahog ng baka o paysan para sa sabaw, at nirerekaduhan ng paminta. Tteokguk  at Nate Encyclopedia Binanbanggit din ng aklat ang gawi ng pagkakain ng isang mangkok ng tteokguk sa umaga ng Araw ng Bagong Taon upang tumanda ng isang taon, at kaugalian ng pagsasabi ng "Ilang mangkok ng tteokguk ang nakain mo na?" upang itanong ang edad ng isang tao. Tteokguk culture  at Nate Encyclopedia

Sa aklat na Ang Kaugalian ng Joseon na isinulat noong 1946 ng mananalaysay na si Choe Nam-seon, ipinapalagay na ang kaugalian ng pagkakain ng tteokguk tuwing Bagong Taon ay nagmula sa mga sinaunang panahon. Kinakain sa partikular na araw na iyon ang puting tteok na nagpapahiwatig ng kadalisayan at kalinisan, at naging isang ritwal ito sa pagsisimula ng Bagong Taon para sa magandang kapalaran.

Tuwing seollal
Sa Korea, tuwing seollal, isang ritong pangninuno ang paghahain ng pamilya ng tteokguk sa kani-kanilang mga ninuno habang nagsisikain. Kahit pana-panahong putahe ang tteokguk sa tradisyon, kinakain na ito ngayon sa buong taon.

 Mga sangkap at uri 
Nabubuo ang kaldo sa pagpapakulo ng pangunahing protina (baka, manok, baboy, paysan, pagkaing-dagat) sa sabaw na tinimplahan ng ganjang. Noong nakaraan, karne ng paysan o manok ang ginagamit sa sabaw ng tteokguk, ngunit sa kasalukuyan, pangunahing ginagamit ang karne ng baka. Pagkatapos, sinasalaan ang sabaw upang marepina ito, at ang mga garaetteok na mahahaba at hugis-silindro ay inaalipis nang diyagonal at pinapakuluan sa malinaw na sabaw. Nilalahukan ito bago ihain; nag-iiba-iba ang lahok ayon sa rehiyon at personal na nais, ngunit kabilang sa mga karaniwang lahok ang mga pritong pula at puti ng itlog na ginayat, gim, at tanduyong.

Kabilang sa mga baryedad ng tteokguk ang saeng tteokguk () o nal tteokguk (), isang espesyalidad ng lalawigan ng Chungcheong, kung saan ang pinaghalong di-malagkit na bigas at malagkit na bigas ay binibilog o ginagawang hugis-garaetteok, tapos hinihiwa papasok sa kumukulong sabaw; Saeng tteokguk  at Nate Encyclopedia joraengi tteokguk () mula sa rehiyong Kaesong na may tteok na binaluktot para maging maliliit na hugis-kukun; Joraengi tteokguk  at Nate Encyclopedia at gon tteokguk () mula sa pulo ng Jeju, na gumagamit ng hiniwang jeolpyeon tteok kaysa gumamit ng karaniwang garaetteok. Gon tteokguk at Doosan Encyclopedia  Sa Jeolla-do, mayroon silang jangtteokguk na may manok at toyo.

 Tingnan din 
 Lutuing Koreano
 Tikoy, isang kakanin na kinakain tuwing Bagong Taon ng mga Tsino na may baryante sa Shanghai na mala-tteok

Mga sanggunian

Kategorya:Lutuing Koreano